KTC ออกหุ้นกู้มูลค่า 2 พันลบ. อายุ 4 ปี ขายนักลงทุนทั่วไป 10-11 และ 13 ส.ค.58
KTC ออกหุ้นกู้มูลค่า 2 พันลบ. อายุ 4 ปี ดบ. 3.75% ขายนักลงทุนทั่วไป 10-11 และ 13 ส.ค.58 
23 ก.ค. 2558

นายระเฑียร ศรีมงคล ประธานเจ้าหน้าที่บริหาร บริษัท บัตรกรุงไทย จำกัด (มหาชน) หรือ KTC เปิดเผยว่า บริษัทเตรียมออกหุ้นกู้ชุดใหม่อายุ 4 ปี เสนอขายให้กับผู้ลงทุนทั่วไปที่ไม่ใช่ผู้ลงทุนสถาบัน เพื่อเป็นทางเลือกในการออมอีกทางหนึ่ง ระหว่างวันที่ 10-11 และ 13 สิงหาคม 2558 อัตราดอกเบี้ยคงที่ร้อยละ 3.75 ต่อปี จ่ายดอกเบี้ยทุก 3 เดือน มูลค่าเสนอขายไม่เกิน 2,000 ล้านบาท เสนอขายขั้นต่ำที่ 1 แสนบาท และเพิ่มขึ้นเป็นทวีคูณของ 1 แสนบาท โดยเป็นหุ้นกู้ชนิดระบุชื่อผู้ถือ ไม่มีหลักประกัน ไม่ด้อยสิทธิ และมีผู้แทนผู้ถือหุ้นกู้ ชำระคืนเงินต้นครั้งเดียวเมื่อครบกำหนดไถ่ถอน
โดยหุ้นกู้ที่ออกในครั้งนี้ได้รับการจัดอันดับความน่าเชื่อถือที่ระดับ “A-/Stable” จากบริษัท ทริสเรทติ้ง จำกัด ซึ่งอันดับเครดิตที่เพิ่มขึ้นสะท้อนฐานะทางการเงินที่แข็งแกร่งขึ้น และคุณภาพสินทรัพย์ที่ดีขึ้นอย่างต่อเนื่องในระหว่างปี 2555-2557 